Salavati

Salavati () ir Indonēzijai piederoša sala Seramas jūrā, Radžaampatu arhipelāga trešā lielākā sala. Administratīvi ietilpst Dienvidrietumu Papua provincē, ziemeļu daļa ietilpst Radžaampatas apriņķī, bet dienvidu daļa — Soronas apriņķī. Lielākās apdzīvotās vietas ir Samate salas ziemeļaustrumos. Sala ir viena no arhipelāga piecām vēsturiskajām karalistēm.

 Ģeogrāfija 
Sala izvietojusies Jaungvinejas rietumu piekrastē. Seles šaurums austrumos to atdala no Doberai pussalas, bet Segavinas šaurums ziemeļos — no Batantas salas. Krasta līnija mēreni izrobota, piekrastē daudz mazāku saliņu. Salas reljefs pārsvarā līdzens, ziemeļu daļā augstiene, kuras augstākais punkts ir Vagoma kalns (700 m vjl). Valda tropiskais klimats. Ainavā dominē tropiskie lietusmeži, piekrastēs — mangrovju audzes un koraļļu rifi. 

Salas ziemeļu daļu aizņem 1982. gadā izveidotais Ziemeļsalavati dabas rezervāts.Blok pengelolaan Cagar Alam Pulau Salawati Populārs daivinga un ekotūrisma galamērķis.Salawati. The third largest island of Raja Ampat

Salas dienvidos tiek iegūta nafta; atradni plānots ekspluatēt līdz 2025. gadam.Salawati Kepala Burung PSC Conventional Oil Field, Indonesia

 Atsauces 

 Ārējās saites 

Kategorija:Indonēzijas salas
Kategorija:Dienvidrietumu Papua